CELEX: E2013P0007
Language: hr
Date: 2013-04-16 00:00:00
Title: Zahtjev za savjetodavno mišljenje Suda EFTA-e što ga je Héraðsdómur Reykjavíkur podnio 16. travnja 2013. u vezi s predmetom Creditinfo Lánstraust hf. protiv Registers Iceland i države Islanda (Predmet E-7/13)

19.9.2013   
            
            
               HR
            
            
               Službeni list Europske unije
            
            
               C 270/9
            
         Zahtjev za savjetodavno mišljenje Suda EFTA-e što ga je Héraðsdómur Reykjavíkur podnio 16. travnja 2013. u vezi s predmetom Creditinfo Lánstraust hf. protiv Registers Iceland i države Islanda
   (Predmet E-7/13)
   2013/C 270/07
   Dopisom Sudu EFTA-e od 16. travnja 2013., zaprimljenim u registar Suda 29. travnja 2013., Héraðsdómur Reykjavíkur (Okružni sud u Reykjaviku) podnio je zahtjev za savjetodavno mišljenje u predmetu Creditinfo Lánstraust hf. protiv Registers Iceland i države Islanda u vezi sa sljedećim pitanjima:
   
               1.
            
            
               Je li zaračunavanje pristojbi za svaki fizički zahtjev za informacije iz registra u skladu sa zakonodavstvom EGP-a, a posebno s člankom 6. Direktive 2003/98/EZ Europskog parlamenta i Vijeća o ponovnoj uporabi informacija javnog sektora (vidi Odluku Zajedničkog odbora EGP-a br. 105/2005 o izmjeni Priloga XI. (Telekomunikacijske usluge) Sporazumu o EGP-u) ako u trenutku utvrđivanja pristojbe nije dostupan obračun „ukupnog prihoda” i „troškova” u smislu članka 6. Direktive?
            
         
               2.
            
            
               Postoji li usklađenost s člankom 6. Direktive ako se pri utvrđivanju „troškova” obuhvaćenih spomenutim člankom 6. Direktive ne uzimaju u obzir sljedeći elementi:
               
                           (a)
                        
                        
                           prihodi koje za prikupljanje dokumenata država ostvaruje u obliku pristojbi što ih pojedinci ili poduzetnici plaćaju za upis ugovora u registar pravnih dokumenta; i
                        
                     
                           (b)
                        
                        
                           prihodi koje za prikupljanje dokumenata država ostvaruje u obliku poreza koji se ubiru kao takse za registrirane pravne dokumente kad pojedinci ili poduzeća zatraže njihov upis u registar pravnih dokumenata?
                        
                     
         
               3.
            
            
               Postoji li usklađenost s člankom 6. Direktive ako se pri utvrđivanju „troškova” obuhvaćenih spomenutim člankom 6. Direktive uzimaju u obzir troškovi tijela javnog sektora povezani s prikupljanjem dokumenata koje je to tijelo pravno obvezno prikupljati neovisno o tome traže li pojedinci ili poduzeća njihovu ponovnu upotrebu?
            
         
               4.
            
            
               Postoji li usklađenost s člankom 6. Direktive ako pri utvrđivanju „troškova” obuhvaćenih spomenutim člankom 6. Direktive zakonodavac u zakonodavstvu utvrđuje iznos naknade, pri čemu nikakav poseban iznos ne podliježe temeljitom ispitivanju?
            
         
               5.
            
            
               Bi li postojala usklađenost s člankom 6. Direktive kad bi se pri utvrđivanju „troškova” obuhvaćenih spomenutom Direktivom na odgovarajući način uzeo u obzir opći zahtjev nacionalnog zakonodavstva kojim se traži da se tijela javnog sektora financiraju sama?
            
         
               6.
            
            
               U slučaju potvrdnog odgovora na pitanje br. 5, što to podrobnije podrazumijeva i koji se troškovni elementi poslovanja javnog sektora mogu uzeti u obzir u tom kontekstu?